На основу решења о банкротству Стечајног судије Привредног суда у Београду од 08.09.2011. године, везано за предмет 21-Ст.4902/2010 **(сада 2-Ст.4902/2010)** oд 18.02.2011. године, а у складу са члановима 131, 132. и 133. Закона о стечају (''Службени гласник РС'' број 104/09), Националним стандардом број 5 о начину и поступку уновчења имовине стечајног дужника (''Службени гласник РС'' број 13/2010), стечајни управник стечајног дужника:

**''BISER GRADNJA'' д.о.о. у стечају,Београд, ул. Светогорска 25**

**О Г Л А Ш А В А**

**Продају имовине јавним надметањем**

|  |  |  |  |
| --- | --- | --- | --- |
| **Ред****број** | Назив имовинске целине | **Почетна цена (динара)** | **Депозит****(динара)** |
| **ЦЕЛИНА 1** | Стан бр.10 спрат бр.2, Светогорска бр.25,Београд површине 64м2,ЛН бр.250, кат.Парц.Бр.2518, К.О. Стари Град | 8.753.233,00 | 3.501.293,00 |
| **ЦЕЛИНА**  **2** | Опрема стечајног дужника од ред.броја 1 до 18 по пописној листи са стањем на дан 31.12.2014.год. |  43.250,00 |  17.300,00 |

Право на учешће у поступку продаје имају сва правна и физичка лица која:

1.након добијања профактуре, изврше уплату ради откупа продајне документације за у износу од: **за целину бр.1-** **50.000,00** **динара, а за целину бр.2.- 3.000,00 динара** ( у цену није укључен износ ПДВ-а).Профактура се може преузети на адреси Ваљевска бр.3 СТ-1А,Београд, сваког радног дана у периоду од 10 до 14 часова, уз обавезну најаву стечајном управнику. Рок за откуп продајне документације је 22.04.2015.године. **(Напомена: износ за откуп продајне документације се не враћа).**

2.уплате **депозит** са позивом на редни број пакета имовине из огласа, на текући рачун стечајног дужника бр. **310-205602-36** код НЛБ-банка а.д., Београд, или положе неопозиву првокласну банкарску гаранцију наплативу на први позив најкасније **5 радних дана** пре одржавања продаје (рок за уплату депозита је **22.04.2015**.године).У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управнику на адреси Ваљевска бр.3 СТ-1А,Београд, најкасније 22.04.2015.године до 12 часова по Београдском времену (GMT+1).**Рок важења банкарске гаранције је 90 дана.**У обзир ће се узети само банкарске гаранције које пристигну на назначену адресу у назначено време

3.Потпишу изјаву о губитку права на повраћај депозита.Изјава чини саставни део продајне документације.

 Имовина се купује у виђеном стању и може се разгледати након откупа продајне документације сваког радног дана од 10-14 часова, а најкасније **5 дана** пре заказане продаје (уз предходну најаву стечајном управнику).

 Након уплате депозита а најкасније до **22.04.2015**.године, потенцијални купци, ради правовремене евиденције, морају предати стечајном управнику: 1.попуњен образац пријаве за

учешће на јавном надметању; 2.доказ о уплати депозита или копију Банкарске гаранције;3.потписану изјаву о губитку права на повраћај депозита; 4.узвод из регистра привредних субјеката и 5.ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање за ЦЕЛИНУ 1.** одржаће се дана **28.04.2015.године године у 11 часова на следећој адреси Ваљевска бр.3 СТ-1А,Београд.**

**Регистрација учесника** почиње у 9:00 часова, а завршава у 10:50 часова, на истој адреси.

**Јавно надметање за ЦЕЛИНУ 2.** одржаће се дана **28.04.2015.године године у 15 часова на следећој адреси Ваљевска бр.3 СТ-1А,Београд.**

**Регистрација учесника** почиње у 14:00 часова, а завршава у 14:50 часова, на истој адреси.

Стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутна);

2.отвара јавно надметање читајући правила надметања;

3.позива учеснике да прихвате понуђену цену према унапред утврђеним корацима увећања;

4.одржава ред на јавом надметању;

5.потписује записник.

Услучају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна** дана од дана јавног надметања, а пре потписивања купопродајног уговора, након чега ће му бити враћена гаранција.

**Купопродајни уговор се потписује пред нотаром.**

Поглашени купац је дужан да уплати преостали износ купопродајне цене у року од **8(осам) дана** од дана потписивања и овере купопродајног уговора код нотара.Право власништва над предметом продаје (делом имовине стечајног дужника) стиче купац након уплате преосталог износа купопродајне цене о чему ће добити писмену потврду продавца.

Свако лице које је стекло право на учешће у складу са условима прописаним овим огласом, губи право на повраћај депозита у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин као и свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Предмет продаје (део имовине стечајног дужника) може се разгледати након откупа продајне документације а најкасније **5(пет) дана** пре заказане продаје ( до **22.04.2015**.године у **14:00** часова) уз предходну најаву стечајном управнику.

Учесницима који на јавном надметању нису стекли статус купца или другог најбољег понуђача, депозит се враћа у року од **8(осам) дана** од дана јавног надметања ( до 06.05.2015.године).

Другом најбољем понуђачу, депозит се враћа у року од **45(четрдесетпет)** дана од дана јавног надметања.

Услучају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (''Сл. гласник РС'' бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције.У наведеном случају, проглашеном купцу банкарска гаранција ће бити наплаћена у року предвиђена огласом, односно депозит ће бити задржан до доношења одлуке Комисије за заштиту конкуренције.Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржан до доношења одлуке Комисије за заштиту конкуренције по поднетој пријави купца.

**Порезе и трошкове који произилазе из закљученог купопродајног уговора у целости сноси купац.**

**Овлашћено лице: стечајни управник Горан Лабан, контакт телефон 063/288-139**